A Vajdaság autonóm tartományi általános és középfokú oktatás és nevelés, valamint a diákjólét területét érintő programtevékenységek és projektek finanszírozására és társfinanszírozására irányuló költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. és 10/2017. szám) 10. szakasza, valamint A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/2014. szám - más határozat, 37/2016., 29/2017., 24/2019., 66/2020. és 38/2021. szám) 16. szakaszának 2. bekezdése alapján a tartományi oktatási, jogalkotási, közigazgatási és nemzeti kisebbségi – nemzeti közösségi titkár

SZABÁLYZATOT  
hoz  
A TARTOMÁNYI OKTATÁSI, JOGALKOTÁSI, KÖZIGAZGATÁSI ÉS NEMZETI KISEBBSÉGI – NEMZETI KÖZÖSSÉGI TITKÁRSÁG KÖLTSÉGVETÉSI ESZKÖZEINEK ODAÍTÉLÉSÉRŐL A VAJDASÁG AUTONÓM TARTOMÁNYI ISKOLÁSKOR ELŐTTI INTÉZMÉNYEK INFRASTRUKTÚRÁJA KORSZERŰSÍTÉSÉNEK FINANSZÍROZÁSÁRA ÉS TÁRSFINANSZÍROZÁSÁRA

1. szakasz

A jelen szabályzat a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására szánt költségvetési eszközöknek a Vajdaság autonóm tartományi helyi önkormányzatok számára való odaítélésének módját, feltételeit és mércéit szabályozza, a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt jóváhagyott appropriációkkal összhangban.

A jelen szabályzat értelmében, a Vajdaság autonóm tartományi iskoláskor előtti intézmények infrastruktúrájának a korszerűsítésén a létesítmények építését és bővítését, újjáépítését, átalakítását, helyreállítását, a létesítmény beruházási karbantartását, az épületek és létesítmények folyó karbantartását, a műszaki dokumentáció megszerzését és a berendezések beszerzését kell érteni.

2. szakasz

Az 1. szakaszban foglalt rendeltetésű eszközök odaítélésére a Vajdaság AT területén levő helyi önkormányzatok jogosultak.

**3. szakasz**

Az 1. szakaszban foglalt rendeltetések finanszírozására és társfinanszírozására az eszközöket pályázat útján kell odaítélni, amelyet a Titkárság legalább egyszer évente meghirdet, a Titkárság pénzügyi tervével összhangban.

A pályázat az 1. szakasz 2. bekezdésében foglalt rendeltetések közül egy meghatározott rendeltetésre, több vagy valamennyi rendeltetésre vonatkozhat, amit a pályázatban kell feltüntetni.

A pályázat adatokat tartalmaz a dokumentum elnevezéséről, amely alapján a pályázatot közzé teszik, a pályázat alapján odaítélésre előirányozott eszközök mértékéről, arról, hogy kik pályázhatnak és milyen rendeltetésre, a mércékről, amelyek szerint a pályázati kérelmeket rangsorolják, a pályázati kérelmek benyújtásának módjáról és határidejéről, valamint az egyéb dokumentációról, amellyel a pályázati kérelmek benyújtására vonatkozó feltételek teljesítését bizonyítják.

4. szakasz

A pályázatot közzé kell tenni a Titkárság hivatalos honlapján, a Vajdaság Autonóm Tartomány Hivatalos Lapjában, valamint a Vajdaság Autonóm Tartomány teljes területét lefedő hírlapban.

A pályázat a Vajdaság AT szervei munkájában hivatalos használatban lévő nemzeti kisebbségek - nemzeti közösségek nyelvén is közzé tehető.

5. szakasz

A pályázati kérelmet egységes űrlapon kell benyújtani, amelyet a Titkárság honlapján kell közzé tenni, a pályázat közzétételétől számított 15 napnál nem rövidebb határidőn belül.

A Titkárság fenntartja jogát, hogy a pályázótól, szükség szerint, kiegészítő dokumentációt és információt kérjen.

**6. szakasz**

Az oktatási teendők illetékes tartományi titkára (a továbbiakban: tartományi titkár) a pályázat lefolytatására Bizottságot alakít (a továbbiakban: Bizottság).

A Bizottság tagjai kötelesek nyilatkozatot aláírni arról, hogy a Bizottság munkájából és döntéséből, illetve a pályázat lebonyolításából semmilyen magán érdekük nem származik (Összeférhetetlenségi nyilatkozat).

Összeférhetetlenségről van szó, ha a Bizottság tagja vagy családtagjai (házastársa vagy élettársa, gyermeke vagy szülője) a pályázaton részt vevő kérelmező testület vagy bármely más, a pályázattal kapcsolatban álló jogi személy foglalkoztatottjai vagy tagjai a kérelmezőnek, vagy a kérelmezőkkel kapcsolatban a közérdekkel ellentétes anyagi vagy immateriális érdeke van, éspedig családi kötődés, gazdasági érdek vagy egyéb közös érdek esetén.

A Bizottság tagja a pályázattal kapcsolatos első intézkedés foganatosítása előtt aláírja a nyilatkozatot.

Összeférhetetlenség megállapítása esetén a Bizottság tagja haladéktalanul értesíti a Bizottság többi tagját, és kivonja magát a Bizottság további munkája alól. Az összeférhetetlenség megoldásáról a Titkárság minden esetben külön dönt, majd az összeférhetetlenség megállapításakor új, helyettes tagot jelöl ki a Bizottságba.

A Bizottság megvizsgálja a pályázatra benyújtott kérelmeket.

A Bizottság megállapítja a pályázatban előirányozott feltételek teljesítését.

A Bizottság, a pályázatra benyújtott kérelmek megvizsgálását követően összeállítja az eszközök odaítélésére vonatkozó javaslatát és azt átnyújtja a tartományi titkár részére.

7. szakasz

A Bizottság nem veszi figyelembe:

* a hiányos kérelmeket,
* a késve érkezett (a pályázat utolsó napjaként megszabott határidő után megküldött) kérelmeket,
* a nem engedélyezett kérelmeket (illetéktelen személyek és a pályázatban nem előirányozott alanyok által benyújtott kérelmeket),
* a pályázatban előirányzott rendeltetéstől eltérő kérelmeket,
* azon pályázók kérelmeit, akik az előző naptári évben a Vajdaság Autonóm Tartomány költségvetésből odaítélt eszközök felhasználását pénzügyi és narratív beszámolóval nem támasztották alá.

8. szakasz

A kérelmek értékelésére vonatkozó mércék:

1. a projekt megvalósításának jelentősége a létesítményt igénybe vevő gyermeket, nevelők és foglalkoztatottak biztonságának a tekintetében,
2. a projekt megvalósításának jelentősége az ott-tartózkodás és a nevelő-oktató tevékenység minőségének biztosítása tekintetében,
3. a projekt pénzügyi igazoltsága,
4. a projekt fenntarthatósága,
5. a projekt megvalósítása céljából foganatosított tevékenységek,
6. a projekt megvalósításához szükséges biztosított eszközforrások.

9. szakasz

A tartományi titkár áttanulmányozza a Bizottság javaslatát és határozatban dönt a felhasználók között elosztandó eszközökről.

A jelen szakasz 1. bekezdésében foglalt határozatban fel kell tüntetni a kérelmezőket, akik részére az eszközöket odaítélték (a továbbiakban: felhasználók), valamint az eszközök rendeltetését.

A jelen szakasz 1. bekezdésében foglalt határozat végleges.

A pályázat eredményét közzé kell tenni a Titkárság honlapján.

10. szakasz

A Titkárság, a költségvetési rendszert szabályozó törvény értelmében, az eszközök odaítélési kötelezettségét szerződés alapján vállalja.

11. szakasz

A felhasználó az odaítélt eszközöket rendeltetésszerűen és törvényesen köteles használni, a fel nem használt eszközöket pedig köteles a Vajdaság AT költségvetésébe visszajuttatni.

A felhasználó köteles az eszközök felhasználásáról legkésőbb az eszközök odaítélési rendeltetése megvalósítására meghatározott határidőtől számított 15 (tizenöt) napos határidőn belül, a felelős személy által hitelesített kísérő dokumentációval együtt jelentést benyújtani.

A felhasználó köteles az odaítélt eszközöket a Vajdaság AT költségvetésébe visszajuttatni, ha megállapítják, hogy az eszközöket nem az odaítélés rendeltetésének megvalósítására használták fel.

Ha gyanú merül fel, hogy egyes esetekben az odaítélt eszközöket nem rendeltetésszerűen használták fel, a Titkárság eljárást indít az illetékes költségvetési felügyelőség előtt az eszközök rendeltetésszerű és törvényes felhasználásának ellenőrzése céljából.

12. szakasz

A jelen szabályzat hatályba lépésének napjával a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására való odaítélésről szóló szabályzat (VAT Hivatalos Lapja, 14/2017. szám) hatályát veszti.

13. szakasz

A jelen szabályzat a Vajdaság Autonóm Tartomány Hivatalos Lapjában való közzétételének napjával lép hatályba és a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is közzétételre kerül.

Szám: 128-454-7/2023-04

Újvidék, 2023. február 13.

Szakállas Zsolt,

TARTOMÁNYI TITKÁR